title: Deċiżjoni tal-Kunsill tas- 7 ta' Ġunju 2007 li taħtar '27 membru tal-Bord ta' Tmexxija ta' l-Aġenzija Ewropea għas-Sustanzi Kimiċi

text:
               16.6.2007

               MT

               Il-Ġurnal Uffiċjali ta’ l-Unjoni Ewropea

               C 134/6

      DEĊIŻJONI TAL-KUNSILL

   tas-7 ta' Ġunju 2007
   li taħtar '27 membru tal-Bord ta' Tmexxija ta' l-Aġenzija Ewropea għas-Sustanzi Kimiċi
   (2007/C 134/04)
   IL-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea,
   Wara li kkunsidra l-Artikolu 79 tar-Regolament (KE) Nru 1907/2006 tal-Parlament Ewropew u tal-Kunsill tat-18 ta' Diċembru 2006 dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta' sustanzi kimiċi (REACH) u li jistabbilixxi Aġenzija Ewropea għas-Sustanzi Kimiċi (1),
   Billi:

               (1)

               L-Artikolu 79 tar-Regolament (KE) Nru 1907/2006 jipprevedi li l-Kunsill għandu jaħtar bħala Membri tal-Bord ta' Tmexxija ta' l-Aġenzija Ewropea għas-Sustanzi Kimiċi rappreżentant wieħed minn kull Stat Membru.

               (2)

               Il-Membri tal-Bord ta' Tmexxija għandhom jinħatru abbażi ta' l-esperjenza u l-kompetenza rilevanti tagħhom fil-qasam tas-sigurtà kimika jew ir-regolamentazzjoni ta' sustanzi kimiċi filwaqt li jkun żgurat li l-kompetenza rilevanti tkun disponibbli fost il-membri tal-bord fl-oqsma ta' affarijiet ġenerali, finanzjarji u dawk legali.

               (3)

               Huwa meħtieġ li tiġi żgurata l-kontinwità fil-funzjonament tal-Bord ta' Tmexxija. Għal dan l-għan, il-Membri maħturin għall-ewwel darba m'għandhomx itemmu l-mandat tagħhom simultanjament. Għalhekk, huwa meħtieġ li tnax mill-membri jinħatru għall-perijodu sal-31 ta' Mejju 2013, u li l-membri l-oħrajn jinħatru għal perijodu sal-31 ta' Mejju 2011.

               (4)

               Il-Kunsill irċieva n-nominazzjonjonijiet mill-Istati Membri kollha,

         IDDEĊIEDA KIF ĠEJ:
   Artikolu 1
   Il-persuni li ġejjin għandhom jinħatru membri tal-Bord ta' Tmexxija ta' l-Aġenzija Ewropea għas-Sustanzi Kimiċi għall-perijodu mill-1 ta' Ġunju 2007 sal-31 ta' Mejju 2013 (isem, nazzjonalità, data tat-twelid):

               —

               Is-Sur Karel BLÁHA, Ċek, 20 ta' Diċembru 1953

               —

               Is-Sinjura Ana FRESNO RUIZ, Spanjola, 31 ta' Jannar 1952

               —

               Is-Sinjura Odile GAUTHIER, Franċiża, 24 ta' Lulju 1962

               —

               Is-Sur Martin LYNCH, Irlandiż, 13 ta' Awwissu 1946

               —

               Is-Sur Antonello LAPALORCIA, Taljan, 13 ta' Ġunju 1952

               —

               Is-Sur Claude GEIMER, Lussemburgiż, 26 ta' Lulju 1951

               —

               Dr. Zoltán ADAMIS, Ungeriż, 19 ta' Ottubru 1937

               —

               Dr.Arnoldus Wilhelmus VAN DER WIELEN, Olandiż, 26 ta' Ġunju 1945

               —

               Dr. Thomas JAKL, Awstrijak, 13 ta' Ġunju 1965

               —

               Dr. Marta CIRAJ, Slovena, 12 ta' Frar 1956

               —

               Is-Sur Jukka MALM, Finlandiż, 26 ta' April 1960

               —

               Is-Sinjura Ethel FORSBERG, Żvediża, 5 ta' April 1956

         Artikolu 2
   Il-persuni li ġejjin għandhom jinħatru membri tal-Bord ta' Tmexxija ta' l-Aġenzija Ewropea għas-Sustanzi Kimiċi għall-perijodu mill-1 ta' Ġunju 2007 sal-31 ta' Mejju 2011 (isem, nazzjonalità, data tat-twelid):

               —

               Is-Sur Maarten ROGGEMAN, Belġjan, 18 ta' Diċembru 1979

               —

               Is-Sinjura Ekaterina Spasova GECHEVA-ZAHARIEVA, Bulgara, 8 ta' Awissu 1975

               —

               Is-Sur Helge ANDREASEN, Daniż, 1 ta' Ottubru 1948

               —

               Is-Sur Alexander NIES, Ġermaniż, 27 ta' Jannar 1956

               —

               Is-Sinjura Maria ALAJÕE, Estona, 3 ta' Novembru 1969

               —

               Is-Sinjura Maria-Miranda XEPAPADAKI-TOMARA, Griega, 12 ta' Novembru 1947

               —

               Is-Sur Leandros NICOLAIDES, Ċiprijott, 11 Frar 1950

               —

               Is-Sinjura Ilze KIRSTUKA, Latvjana, 30 ta' Lulju 1950

               —

               Is-Sinjura Aurelija BAJORAITIENĖ, Litwana, 23 ta' Diċembru 1964

               —

               Is-Sur Francis E FARRUGIA, Malti, 18 ta' Diċembru 1945

               —

               Is-Sinjura Katarzyna KITAJEWSKA, Pollakka, 13 ta' Frar 1952

               —

               Is-Sur António Nuno FERNANDES GONÇALVES HENRIQUES, Portugiż, 30 ta' Lulju 1951

               —

               Is-Sinjura Rodica MOROHOI, Rumena, 9 ta' Lulju 1971

               —

               Is-Sinjura Edita NOVÁKOVÁ, Slovakka, 8 ta' Lulju 1956

               —

               Dr. John ROBERTS, Brittaniku, 29 ta' Ġunju 1951

         Artikolu 3
   Din id-Deċiżjoni għandha tiġi ppubblikata fil-Ġurnal Uffiċjali ta' l-Unjoni Ewropea.

      Magħmul fil-Lussemburgu, 7 ta' Ġunju 2007.

            Għall-Kunsill

            Il-President

         M. GLOS

      (1)  ĠU L 396, 30.12.2006, p. 1. Verżjoni korretta fil-ĠU L 136, 29.5.2007, p. 3.


title: Deċiżjoni tal-Kunsill 2008/922/PESK tat- 8 ta’ Diċembru 2008 li timplimenta l-Pożizzjoni Komuni 2004/161/PESK li ġġedded il-miżuri restrittivi kontra ż-Żimbabwe

text:
               10.12.2008

               MT

               Il-Ġurnal Uffiċjali ta’ l-Unjoni Ewropea

               L 331/22

         DEĊIŻJONI TAL-KUNSILL 2008/922/PESK
   tat-8 ta’ Diċembru 2008
   li timplimenta l-Pożizzjoni Komuni 2004/161/PESK li ġġedded il-miżuri restrittivi kontra ż-Żimbabwe
   IL-KUNSILL TAL-UNJONI EWROPEA,
   Wara li kkunsidra l-Pożizzjoni Komuni 2004/161/PESK (1), u b'mod partikolari l-Artikolu 6 tagħha, flimkien mal-Artikolu 23(2) tat-Trattat tal-Unjoni Ewropea,
   Billi:

               (1)

               Bil-Pożizzjoni Komuni 2004/161/PESK, il-Kunsill adotta miżuri biex, b'mod partikolari, jipprojbixxi d-dħul fi, jew it-transitu mit-territorji ta' l-Istati Membri, u jiffriża l-kapital u r-riżorsi ekonomiċi tal-membri tal-Gvern taż-Żimbabwe u tal-persuni fiżiċi jew ġuridiċi, l-entitajiet jew l-organizzazzjonijiet assoċjati magħhom, kif ukoll ta' persuni oħrajn fiżiċi jew ġuridiċi li jinsabu fil-lista fl-Anness tal-Pożizzjoni Komuni msemmija, li l-attivitajiet tagħhom huma theddida serja għad-demokrazija, għar-rispett tad-drittijiet tal-bniedem u għall-istat tad-dritt fiż-Żimbabwe.

               (2)

               Wara l-atti ta’ vjolenza organizzati u mwettqa mill-awtoritajiet taż-Żimbabwe waqt il-kampanja għall-elezzjonijiet presidenzjali fl-2008, il-Kunsill iddeċieda li jżid ċerti persuni u entitajiet oħrajn mal-lista li tinsab fl-Anness tal-Pożizzjoni Komuni 2004/161/PESK bl-adozzjoni tad-Deċiżjoni 2008/605/PESK (2) fit-22 ta’ Lulju 2008.

               (3)

               Il-Kunsill iddeċieda wkoll li jsaħħaħ il-miżuri restrittivi dwar ir-rifjut tad-dħul jew tat-transitu fit-territorju tal-Istati Membri tal-persuni fiżiċi elenkati fl-Anness tal-Pożizzjoni Komuni 2004/161/PESK, bl-adozzjoni tal-Pożizzjoni Komuni 2008/632/PESK (3) fil-31 ta' Lulju 2008.

               (4)

               Minħabba l-vjolenzi organizzati u mwettqa mill-awtoritajiet taż-Żimbabwe u ż-żamma persistenti milli jiġi implimentat il-Ftehim politiku ffirmat fil-15 ta' Settembru 2008, jeħtieġ li jiżdiedu xi persuni mal-lista li tidher fl-Anness tal-Pożizzjoni Komuni 2004/161/PESK.

               (5)

               Min-naħa l-oħra, hemm persuna fil-lista li tidher fl-Anness tal-Pożizzjoni Komuni 2004/161/PESK li ż-żamma tagħha f'tali lista m'hemmx iżjed raġuni għaliha.

               (6)

               Għaldaqstant l-Anness tal-Pożizzjoni Komuni 2004/161/PESK għandu jiġi rivedut kif meħtieġ,

         IDDEĊIEDA KIF ĠEJ:
   Artikolu 1
   1.   Il-persuni li jidhru fl-Anness I ta' din id-Deċiżjoni għandhom jiżdiedu mal-lista li tinsab fl-Anness tal-Pożizzjoni Komuni 2004/161/PESK.
   2.   Il-persuna li tidher fl-Anness II ta' din id-Deċiżjoni għandha titneħħa mil-lista li tinsab fl-Anness tal-Pożizzjoni Komuni 2004/161/PESK.
   Artikolu 2
   Din id-Deċiżjoni għandha jkollha effett fid-data tal-adozzjoni tagħha.
   Artikolu 3
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmula fi Brussell, 8 ta’ Diċembru 2008.

            Għall-Kunsill

            Il-President

         B. KOUCHNER

      (1)  ĠU L 50, 20.2.2004, p. 66.

      (2)  ĠU L 194, 23.7.2008, p.34.

      (3)  ĠU L 205, 1.8.2008, p. 53.

      ANNESS I
      Il-persuni msemmijin fl-Artikolu 1(1)

                              173.

                              Newton Kachepa

                  Membru tal-Parlament għal Mudzi tat-Tramuntana, direttament involut fil-kampanja ta' terrur qabel u wara l-elezzjonijiet

                              174.

                              Maġġur Kairo (magħruf ukoll bħala Cairo) Mhandu

                  ZNA, direttament involut fil-kampanja ta' terrur qabel u wara l-elezzjonijiet

                              175.

                              Brigadier Ġenerali Sibusio Bussie Moyo

                  ZNA, direttament involut fil-kampanja ta' terrur qabel u wara l-elezzjonijiet

                              176.

                              Brigadier Ġenerali Richard Ruwodo

                  Promoss fit-12 ta' Awwissu għall-grad ta' Maġġur Ġenerali (irtirat); li qabel kien is-Sotto-Segretarju ta’ l-Istat għall-Ministeru tad-Difiża, direttament involut fil-kampanja ta' terrur qabel u wara l-elezzjonijiet

                              177.

                              Misheck Nyawani

                  Supretendent (irtirat), direttament involut fil-kampanja ta' terrur qabel u wara l-elezzjonijiet

                              178.

                              Columbus Mudonhi

                  Assistent Spettur ZRP, direttament involut fil-kampanja ta' terrur qabel u wara l-elezzjonijiet

                              179.

                              Isaac Mumba

                  Supretendent, direttament involut fil-kampanja ta' terrur qabel u wara l-elezzjonijiet

                              180.

                              Martin Kwainona

                  Assistent Kummissarju, direttament involut fil-kampanja ta' terrur qabel u wara l-elezzjonijiet

                              181.

                              Paul Mudzvova

                  SGT, direttament involut fil-kampanja ta' terrur qabel u wara l-elezzjonijiet

                              182.

                              Martin Dinha

                  Gvernatur Provinċjali għal Mashonaland Ċentrali

                              183.

                              Faber Chidarikire

                  Gvernatur Provinċjali għal Mashonaland tal-Punent

      ANNESS II
      Il-persuna msemmija fl-Artikolu 1(2):

                              45.

                              Makoni, Simbarashe

                  Viċi Segretarju Ġenerali tal-Politburo taż-ZANU PF, responsabbli għall-affarijiet ekonomiċi (qabel Ministru tal-Finanzi), data tat-twelid 22.3.1950
                  Membru tal-Politburo u bħala tali, b'konnessjonjiet mill-qrib mal-Gvern u l-politika tiegħu.


Avviż Legali Importanti

|

32006D1016

Deċiżjoni tal-Kunsill tad- 19 ta’ Diċembru 2006 li tagħti garanzija Komunitarja lill-Bank Ewropew ta' l-Investiment kontra telf minn self u garanziji għal self għal proġetti barra mill-Komunità

Official Journal L 414 , 30/12/2006 P. 0095 - 0103 Official Journal L 200 , 01/08/2007 P. 0740 - 0748

		20061219Deċiżjoni tal-Kunsilltad- 19 ta’ Diċembru 2006li tagħti garanzija Komunitarja lill-Bank Ewropew ta' l-Investiment kontra telf minn self u garanziji għal self għal proġetti barra mill-Komunità(2006/1016/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 181a tiegħu,Wara li kkunsidra l-proposta mill-KummissjoniWara li kkunsidra l-opinjoni tal-Parlament Ewropew [1],Billi:(1) Mill-1963 'l hawn il-Bank Ewropew ta' l-Investiment (il-"BEI") wettaq operazzjonijiet barra mill-Komunità b'sostenn għal-linji politiċi esterni tal-Komunità.(2) Il-parti l-kbira minn dawk l-operazzjonijiet twettqu fuq it-talba tal-Kunsill u bbenefikaw minn garanzija baġitarja Komunitarja li ġiet amministrata mill-Kummissjoni. L-iktar reċentement, il-garanzija Komunitarja ġiet stabbilita għall-perjodu 2000-2007 permezz tad-Deċiżjoni tal-Kunsill 2000/24/KE tat- 22 ta' Diċembru 1999 li tagħti garanzija Komunitarja lill-Bank Ewropew ta' l-Investiment kontra t-telf minn self għal proġetti barra l-Komunità (l-Ewropa Ċentrali u dik tal-Lvant, il-pajjiżi Mediterranji, l-Amerika Latina u l-Asja u r-Repubblika ta' l-Afrika t'Isfel) [2] u permezz tad-Deċiżjonijiet 2001/777/KE [3] u 2005/48/KE [4] għal azzjonijiet ta' self reġjonalment speċifiċi.(3) Bil-ħsieb li tiġi sostnuta l-azzjoni esterna ta' l-UE mingħajr ma jintlaqat il-mertu ta' kreditu tal-BEI, il-BEI għandu jkun offrut garanzija baġitarja Komunitarja għall-operazzjonijiet imwettqa barra mill-Komunità. Il-BEI għandu jkun inkoraġġut sabiex iżid l-operazzjonijiet tiegħu barra mill-Komunità mingħajr ma jirrikorri għall-garanzija Komunitarja, b'mod partikolari fil-pajjiżi ta' qabel l-adeżjoni u fil-Mediterran kif ukoll f'pajjiżi ta' grad ta' investiment f'reġjuni oħra, filwaqt li n-natura tal-kopertura tal-garanzija Komunitarja għandha tkun iċċarata bħala waħda li tkopri riskji ta' natura politika jew sovrana.(4) Il-garanzija Komunitarja għandha tkopri t-telf minn self u garanziji għal self għall-proġetti eliġibbli ta' investiment tal-BEI li twettqu f'pajjiżi koperti mill-Istrument għall-Assistenza ta' Qabel l-Adeżjoni [5] (l-"IPA"), l-Istrument Ewropew għall-Viċinat u s-Sħubija [6] (l-"ENPI") u l-Istrument ta' Koperazzjoni għall-Iżvilupp (id-"DC"), fejn il-finanzjament jew garanzija ngħataw skond ftehim iffirmat li la skada u lanqas ġie kkanċellat (l-"Operazzjonijiet ta' Finanzjament tal-BEI").(5) Huwa meħtieġ li l-ammonti koperti mill-Garanzija Komunitarja taħt din id-Deċiżjoni jirrappreżentaw limiti għall-finanzjament mill-BEI taħt il-garanzija Komunitarja. M'għandhomx jikkostitwixxu miri li l-BEI għandu neċessarjament jilħaq.(6) Il-linji politiċi dwar ir-relazzjonijiet esterni ta' l-UE ġew riveduti u mwessa' fl-aħħar snin. Dan kien speċjalment il-każ għall-Istrateġija ta' Qabel l-Adeżjoni kif stabbilita fid-Dokument ta' Strateġija tat-Tkabbir ta' l-2005 tal-Kummissjoni għall-Politika Ewropea dwar il-Viċinat, kif stabbilita fid-Dokument ta' Strateġija tal-Kummissjoni tat- 12 ta' Mejju 2004, għas-sħubiji mġedda ma' l-Amerika Latina u max-Xlokk ta' l-Asja u għas-Sħubija Strateġika ta' l-UE mar-Russja, maċ-Ċina u ma' l-Indja.(7) Mill-2007, ir-relazzjonijiet esterni ta' l-UE ser ikunu sostnuti wkoll mill-istrumenti finanzjarji l-ġodda, jiġifieri, l-IPA, l-ENPI, id-DCI u l-Istrument għall-Istabbiltà [7].(8) Huwa meħtieġ li l-Operazzjonijiet ta' Finanzjament tal-BEI ikunu konsistenti mal-linji politiċi esterni ta' l-UE, inklużi l-objettivi reġjonali speċifiċi. Permezz ta' koerenza ġenerali ma' l-azzjonijiet ta' l-UE, il-finanzjament tal-BEI għandu jkun komplementari għal-linji politiċi, programmi u strumenti ta' l-assistenza Komunitarja korrispondenti fir-reġjuni differenti. Barra minn hekk, huwa meħtieġ li l-protezzjoni ta' l-ambjent u s-sigurta ta' l-enerġija ta' l-Istati Membri jiffurmaw parti mill-objettivi ta' finanzjament tal-BEI fir-reġjuni eliġibbli kollha. Huwa meħtieġ li l-Operazzjonijiet ta' Finanzjament tal-BEI iseħħu f'pajjiżi li jikkonformaw ma' kondizzjonijiet xierqa li jkunu konsistenti ma' ftehim ta' l-UE ta' livell għoli dwar aspetti politiċi u makro-ekonomiċi.(9) Id-djalogu dwar l-orjentazzjoni ta' linji politiċi bejn il-Kummissjoni u l-BEI, kif ukoll l-ippjanar strateġiku u l-koerenza bejn il-finanzjament mill-BEI u l-Kummissjoni, għandhom jissaħħu. Il-konnessjoni bejn l-attivitajiet tal-BEI barra mill-Komunità u l-linji politiċi ta' l-UE għandha tissaħħaħ permezz ta' koperazzjoni mtejba bejn il-BEI u l-Kummissjoni fil-livell ċentrali, kif ukoll fil-livell lokali. Tali koordinazzjoni msaħħa għandha tinkludi, inter alia, konsultazzjoni reċiproka bikrija fir-rigward ta' kwistjonijiet ta' politika, ta' preparazzjoni ta' dokumenti ta' importanza reċiproka u ta' proġetti fi stat ta' tfassil. Ser tkun ta' importanza partikolari l-konsultazzjoni bikrija dwar id-dokumenti ta' programmazzjoni strateġika ppreparati mill-Kummissjoni jew mill-BEI sabiex is-sinerġiji bejn l-attivitajiet tal-BEI u tal-Kummissjoni jiġu massimizzati u jitkejjel il-progress lejn l-objettivi relevanti tal-politika ta' l-UE.(10) Fir-rigward tal-pajjiżi ta' qabel l-adeżjoni, il-finanzjament tal-BEI f'dawk il-pajjiżi għandu jirrifletti l-prijoritajiet stabbiliti fis-Sħubiji għall-Adeżjoni u dawk Ewropej, fil-ftehim ta' Stabilizzazzjoni u Assoċjazzjoni u fin-negozjati ma' l-UE. L-attenzjoni ffokata fuq l-azzjoni ta' l-UE fil-Balkani tal-Punent għandha tkompli tiġi trasposta progressivament minn sostenn għar-rikostruzzjoni għal sostenn ta' qabel l-adeżjoni. F'dan il-kuntest, l-attività tal-BEI għandha tfittex ukoll li tinkoraġġixxi l-aspett tal-bini ta' l-istituzzjonijiet, fejn dan ikun relevanti, f'koperazzjoni ma' Istituzzjonijiet Finanzjarji Internazzjonali oħra (l-"IFI") attivi fir-reġjun. Matul il-perjodu 2007-2013, il-finanzjament lill-pajjiżi kandidati (il-Kroazja, it-Turkija u r-Repubblika ex-Jugoslava tal-Maċedonja) għandu jseħħ dejjem aktar taħt il-Faċilità ta' Qabel l-Adeżjoni li saret disponibbli mill-BEI, li għandha tiġi estiża maż-żmien sabiex tkopri l-pajjiżi kandidati potenzjali fil-Balkani tal-Punent skond il-progress tal-proċess ta' l-adeżjoni tagħhom.(11) Fir-rigward ta' pajjiżi koperti mill-ENIP, l-BEI għandu jkompli u jikkonsolida l-attivitajiet tiegħu fir-reġjun Mediterran billi jsaħħaħ il-fokus tiegħu fuq l-iżvilupp tas-settur privat. F'dan ir-rigward, il-koperazzjoni mill-pajjiżi msieħba għall-iffaċilitar ta' l-iżvilupp fis-settur privat u l-inkoraġġiment tar-riforma strutturali, b'mod partikolari r-riforma fis-settur finanzjarju, hi meħtieġa, kif ukoll miżuri oħrajn għall-iffaċilitar l-attivitajiet tal-BEI, b'mod partikolari sabiex jiġi żgurat li l-BEI ikun jista' jiħroġ bonds fis-swieq lokali. Rigward l-Ewropa tal-Lvant, il-Kawkasu t'Isfel u r-Russja, il-BEI għandu jsaħħaħ l-attivitajiet tiegħu fil-pajjiżi kkonċernati b'mod konformi mal-kondizzjonalità xierqa konsistenti mal-ftehim ta' l-UE fuq livell għoli mal-pajjiż in kwistjoni dwar aspetti politiċi u makro-ekonomiċi. F'dan ir-reġjun, il-BEI għandu jiffinanzja proġetti ta' interess sinifikattiv għall-UE fl-infrastruttura tat-trasport, ta' l-enerġija, tal-mezzi ta' telekomunikazzjoni u ta' l-ambjent. Għandha tingħata prijorità lil proġetti fuq l-assi ewlenin estiżi tan-Netwerk Trans Ewropew, proġetti b'implikazzjonijiet transkonfinali għal Stat Membru wieħed jew aktar u proġetti prinċipali li jiffavorixxu l-integrazzjoni reġjonali permezz ta' konnettività akbar. Fis-settur ambjentali, fir-Russja l-BEI għandu jagħti prijorità partikolari lill-proġetti fi ħdan il-qafas tas-Sħubija Ambjentali tad-Dimensjoni tat-Tramuntana. Fis-settur ta' l-enerġija, huma ta' importanza partikolari l-proġetti strateġiċi għall-provvista ta' l-enerġija u għat-transport ta' l-enerġija. L-Operazzjonijiet ta' Finanzjament tal-BEI f'dan ir-reġjun għandhom jitwettqu f'koperazzjoni mill-qrib mal-Bank Ewropew għar-Rikostruzzjoni u l-Iżvilupp ("l-EBRD"), b'mod partikolari skond it-termini li jridu jiġu stabbiliti f'Memorandum ta' Ftehim tripartitiku bejn il-Kummissjoni, il-BEI u l-EBRD.(12) Il-finanzjament tal-BEI fil-pajjiżi Asjatiċi u ta' l-Amerika Latina ser ikun progressivament allinjat ma' l-istrateġija ta' koperazzjoni ta' l-UE f'dawk ir-reġjuni u ser ikun komplementari għall-istrumenti ffinanzjati minn riżorsi baġitarji tal-Komunità. Il-BEI għandu jagħmel ħiltu sabiex jespandi progressivament l-attivitajiet tiegħu fuq numru akbar ta' pajjiżi f'dawk ir-reġjuni, inkluż fil-pajjiżi l-inqas prosperi. Bħala appoġġ għall-objettivi ta' l-UE, l-finanzjament tal-BEI fil-pajjiżi Asjatiċi u ta' l-Amerika Latina għandu jiffoka fuq is-sostenibbiltà ambjentali (inkluża l-mitigazzjoni tal-bidla fil-klima) u l-proġetti dwar is-sigurtà ta' l-enerġija, kif ukoll is-sostenn kontinwu lill-preżenza ta' l-UE fl-Asja u l-Amerika Latina permezz ta' Investiment Barrani Dirett, u t-trasferiment ta' teknoloġija u ta' kapaċitajiet. B'kont meħud tal-kost-effiċjenza, il-BEI għandu jkun jista' jaħdem ukoll direttament ma' kumpanniji lokali, b'mod partikolari fil-qasam tas-sostenibbiltà ambjentali u s-sigurtà ta' l-enerġija. Ir-reviżjoni ta' nofs it-term ser teżamina mill-ġdid l-objettivi tal-finanzjament tal-BEI fl-Asja u l-Amerika Latina.(13) Huwa kunsiljabbli li fl-Asja Ċentrali, il-BEI jiffoka fuq il-proġetti prinċipali tal-provvista ta' l-enerġija u tat-trasport ta' l-enerġija b'implikazzjonijiet transkonfinali. Huwa kunsiljabbli li l-finanzjament tal-BEI fl-Asja Ċentrali jitwettaq f'koperazzjoni mill-qrib ma' l-EBRD, b'mod partikolari skond it-termini li għandhom jiġu stabbiliti f'Memorandum ta' Ftehim tripartitiku bejn il-Kummissjoni, il-BEI u l-EBRD.(14) Sabiex jiġu komplementati l-attivitajiet tal-BEI taħt il-Ftehim ta' Kotonù għall-pajjiżi tal-AKP, l-Afrika t'Isfel, huwa kunsiljabbli li l-BEI jiffoka fuq proġetti ta' infrastruttura ta' interess pubbliku (inklużi infrastruttura muniċipali, provvista ta' l-enerġija u ta' l-ilma) u fuq is-sostenn lis-settur privat, inklużi l-SMEs. L-implimentazzjoni tad-dispożizzjonijiet dwar il-koperazzjoni ekonomika taħt il-Ftehim ta' Koperazzjoni Kummerċjali u għall-Iżvilupp bejn l-UE u l-Afrika t'Isfel ser tippromwovi aktar l-attivitajiet tal-BEI f'dan ir-reġjun.(15) Bil-ħsieb li tissaħħaħ il-koerenza tas-sostenn globali ta' l-UE fir-reġjuni kkonċernati, huwa kunsiljabbli li jiġu esplorati opportunitajiet sabiex il-finanzjament tal-BEI jiġi kombinat mar-riżorsi baġitarji ta' l-UE kif xieraq, fil-forma ta' sostenn għall-għotjiet, ta' kapital ta' riskju u ta' sussidju għar-rati ta' l-imgħax, flimkien ma' assistenza teknika għall-preparazzjoni, l-implimentazzjoni jew it-titjib ta' proġetti jew tisħiħ tal-qafas legali u regolatorju, permezz ta' l-IPA, l-ENPI, l-Istrument għall-Istabbiltà u, għall-Afrika t'Isfel, id-DCI.(16) Il-BEI diġà jikkopera mill-qrib ma' l-IFI u ma' istituzzjonijiet bilaterali Ewropej. Din il-koperazzjoni hija ggwidata minn Memoranda ta' Ftehim speċifiċi għar-reġjuni, li għandhom jiġu approvati mill-korpi regolatorji tal-BEI. Fl-operazzjonijiet ta' finanzjament tiegħu barra mill-UE li jaqgħu taħt il-kamp ta' applikazzjoni ta' din id-Deċiżjoni, il-BEI għandu jagħmel ħiltu sabiex itejjeb aktar il-koordinazzjoni u l-koperazzjoni ma' l-IFI u ma' l-istituzzjonijiet bilaterali Ewropej fejn ikun relevanti, inkluż, fejn xieraq, koperazzjoni dwar il-kondizzjonalità tas-settur, użu akbar tal-ko-finanzjament u parteċipazzjoni ma' IFI oħra f'inizjattivi globali, bħal dwak li jippromwovu l-koordinazzjoni u l-effiċjenza ta' l-għajnuna.(17) Huwa meħtieġ li r-rappurtar mill-BEI u mill-Kummissjoni dwar l-Operazzjonijijet ta' Finanzjament tal-BEI jissaħħaħ. Abbażi ta' l-informazzjoni li tasal mingħand il-BEI, il-Kummissjoni għandha tirrapporta, fuq bażi annwali, lill-Parlament Ewropew u lill-Kunsill dwar l-Operazzjonijiet ta' Finanzjament tal-BEI imwettqa taħt din id-Deċiżjoni. Huwa meħtieġ li r-rapport, b'mod partikolari, jinkludi taqsima dwar valur miżjud skond il-linji politiċi ta' l-UE, u taqsima dwar il-koperazzjoni mal-Kummissjoni, IFI oħra u donaturi bilaterali, inkluż dwar ko-finanzjament.(18) Huwa meħtieġ li l-garanzija Komunitarja stabbilita permezz ta' din id-Deċiżjoni tkopri l-Operazzjonijiet ta' Finanzjament tal-BEI iffirmati matul perjodu li jibda fl- 1 ta' Frar 2007 u jintemm fil- 31 ta' Diċembru 2013. Sabiex ikunu jistgħu jwieżnu l-iżviluppi matul l-ewwel nofs ta' dak il-perjodu, huwa meħtieġ li l-BEI u l-Kummissjoni jippreparaw reviżjoni ta' nofs it-term tad-Deċiżjoni. Huwa meħtieġ li din ir-reviżjoni b'mod partikolari tinkludi evalwazzjoni esterna li t-termini ta' referenza tagħha jkunu speċifikati fl-Anness II.(19) Huwa meħtieġ li l-Operazzjonijiet ta' Finanzjament tal-BEI ikomplu jiġu ġestiti skond ir-regoli u l-proċeduri tal-BEI stess, inklużi miżuri adegwati ta' kontroll, kif ukoll permezz tar-regoli u tal-proċeduri relevanti li jikkonċernaw il-Qorti ta' l-Awdituri u l-OLAF.(20) Huwa meħtieġ li l-Fond ta' Garanzija għall-Azzjoni Esterna (il-"Fond ta' Garanzija"), stabbilit bir-Regolament tal-Kunsill (KE, Euratom) Nru 2728/94 tal- 31 ta' Ottubru 1994, ikompli jipprovdi riserva ta' likwidità għall-baġit Komunitarju kontra t-telf minn Operazzjonijiet ta' Finanzjament tal-BEI [8].(21) Huwa meħtieġ li l-BEI jipprepara, f'konsultazzjoni mal-Kummissjoni, programm pluriennali indikattiv tal-volum ta' firem ta' Operazzjonijiet ta' Finanzjament tal-BEI, sabiex jiġi żgurat pjan baġitarju adegwat għall-approvviġjonament tal-Fond ta' Garanzija. Huwa meħtieġ li l-Kummissjoni tieħu kont ta' dan il-pjan fil-programmazzjoni baġitarja regolari tagħha trasmessa lill-awtorità baġitarja,IDDEĊIDA KIF ĠEJ:Artikolu 1Garanzija u limiti massimi1. Il-Komunità għandha tagħti lill-Bank Ewropew ta' l-Investiment (il-"BEI") garanzija globali (il-"garanzija Komunitarja") fir-rigward ta' ħlasijiet li ma jkunux saru lill-BEI, iżda li jkunu dovuti lilu, fir-rigward ta' self u ta' garanziji għal self għal proġetti ta' investiment tal-BEI eliġibbli mwettqa fil-pajjiżi koperti minn din id-Deċiżjoni, fejn il-finanzjament jew il-garanzija għas-self imsemmi ngħataw skond ftehim iffirmat li la skada u lanqas ma ġie mħassar (l-"Operazzjonijiet ta' Finanzjament tal-BEI") u ngħataw skond ir-regoli u l-proċeduri tal-BEI stess u b'sostenn għall-objettivi relevanti tal-politika esterna ta' l-Unjoni Ewropea.2. Il-garanzija Komunitarja għandha tiġi ristretta għal 65 % ta' l-ammont aggregat tal-krediti mogħtija u tal-garanziji pprovduti taħt l-Operazzjonijiet ta' Finanzjament tal-BEI, bit-tnaqqis ta' l-ammonti rrimborsati, flimkien mas-somom relatati kollha.3. Il-limitu massimu ta' l-Operazzjonijiet ta' Finanzjament tal-BEI tul il-perjodu msemmi fil-paragrafu 6, bit-tnaqqis ta' l-ammonti kkanċellati, m'għandux jeċċedi EUR 27800 miljun. Dan il-limitu massimu għandu jitqassam f'żewġ partijiet:(a) limitu bażiku ta' ammont massimu fiss ta' EUR 25800 miljun, inkluża d-distribuzzjoni reġjonali tiegħu definita fil-paragrafu 4, sabiex ikopri l-perjodu kollu msemmi fil-paragrafu 6;(b) mandat fakultattiv ta' EUR 2000 miljun L-attivazzjoni kompleta jew parzjali ta' dan l-ammont fakultattiv u d-distribuzzjoni reġjonali tiegħu ser tiġi deċiża mill-Kunsill skond il-proċedura prevista fl-Artikolu 181a(2) tat-Trattat. Id-deċiżjoni ser tkun ibbażata fuq ir-riżultat tar-reviżjoni ta' nofs it-term imniżżla fl-Artikolu 9.4. Il-limitu bażiku msemmi fil-paragrafu 3(a) għandu jitqassam fil-limiti reġjonali li jorbtu li ġejjin:(a) Pajjiżi ta' Qabel l-Adeżjoni: EUR 8700 miljun;(b) Pajjiżi tal-Viċinat u tas-Sħubija: EUR 12400 miljun;mqassam fis-sub-limiti indikattivi li ġejjin:(i) il-Mediterran: EUR 8700 miljun(ii) l-Ewropa tal-Lvant, il-Kawkasu t'Isfel u r-Russja: EUR 3700 miljun(ċ) L-Asja u l-Amerika Latina: EUR 3800 miljun;mqassam fis-sub-limiti indikattivi li ġejjin:(i) l-Amerika Latina: EUR 2800 miljun(ii) l-Asja: EUR 1000 miljun(d) Ir-Repubblika ta' l-Afrika t'Isfel: EUR 900 miljun.5. Fil-limiti reġjonali, il-korpi governattivi tal-BEI jistgħu jiddeċiedu li jiġi allokat ammont ta' sa 10 % tal-limiti reġjonali bejn is-sub-limiti.6. Il-garanzija Komunitarja għandha tkopri l-Operazzjonijiet ta' Finanzjament tal-BEI iffirmati matul il-perjodu li jibda fl- 1 ta' Frar 2007 u jintemm fil- 31 ta' Diċembru 2013.7. Jekk, ma' l-iskadenza tal-perjodu msemmi fil-paragrafu 6, il-Kunsill ma jkunx adotta deċiżjoni li tagħti Garanzija Komunitarja ġdida lill-BEI għall-Operazzjonijiet ta' Finanzjament tiegħu barra mill-Komunità, dak il-perjodu għandu awtomatikament jiġi estiż b'sitt xhur.Artikolu 2Pajjiżi koperti1. Il-lista ta' pajjiżi eliġibbli jew potenzjalment eliġibbli għal finanzjament mill-BEI taħt garanzija Komunitarja hija stabbilita fl-Anness I.2. Għall-pajjiżi elenkati fl-Anness I u mmarkati bi "*" u għal pajjiżi mhux elenkati fl-Anness I, l-eliġibbiltà ta' tali pajjiż għall-finanzjament mill-BEI taħt granzija Komunitarja għandha tiġi deċiża mill-Kunsill fuq bażi ta' każ b'każ skond il-proċedura prevista fl-Artikolu 181a(2) tat-Trattat.3. Il-garanzija Komunitarja għandha tkopri biss l-Operazzjonijiet ta' Finanzjament tal-BEI imwettqa f'pajjiżi li kkonkludew ftehim kwadru mal-BEI li jistabbilixxi l-kondizzjonijiet legali taħt liema tali Operazzjonijiet ta' Finanzjament tal-BEI għandhom jitwettqu.4. Fil-każ ta' tħassib serju dwar is-sitwazzjoni politika jew ekonomika f'pajjiż speċifiku, il-Kunsill jista' jiddeċiedi li jissospendi finanzjament ġdid tal-BEI taħt garanzija Komunitarja f"dak il-pajjiż konformement mal-proċedura prevista fl-Artikolu 181a(2) tat-Trattat.5. Il-garanzija Komunitarja m'għandhiex tkopri l-Operazzjonijiet ta' Finanzjament tal-BEI f'pajjiż speċifiku, meta l-ftehim li jikkonċerna tali Operazzjonijiet ta' Finanzjament tal-BEI ġie ffirmat wara l-adeżjoni ta' dak il-pajjiż ma' l-UE.Artikolu 3Konsistenza mal-linji politiċi ta' l-Unjoni Ewropea1. Il-konsistenza ta' l-azzjonijiet esterni tal-BEI ma' l-objettivi tal-politika esterna ta' l-Unjoni Ewropea għandha tissaħħaħ bil-ħsieb li jiġu massimizzati s-sinerġiji tal-finanzjament tal-BEI u r-riżorsi baġitarji ta' l-Unjoni Ewropea, speċjalment permezz ta' djalogu regolari u sistematiku u konsultazzjoni bikrija dwar:(a) dokumenti strateġiċi ppreparati mill-Kummissjoni, bħal dokumenti ta' strateġija skond il-pajjiż u skond ir-reġjun, pjanijiet ta' azzjoni u dokumenti ta' qabel l-adeżjoni;(b) id-dokumenti ta' ppjanar strateġiku u l-proġetti li qed jitħejjew tal-BEI;(ċ) aspetti oħra ta' politika u operattivi.2. Il-koperazzjoni għandha titwettaq fuq bażi reġjonalment differenzjata, fejn jitqiesu r-rwol tal-BEI kif ukoll il-linji politiċi ta' l-Unjoni Ewropea f'kull reġjun.3. Operazzjoni ta' Finanzjament tal-BEI ma tiġix inkluża taħt il-kopertura tal-garanzija Komunitarja f'każ li l-Kummissjoni tagħti opinjoni negattiva dwar tali operazzjoni fi ħdan il-qafas tal-proċedura prevista fl-Artikolu 21 ta' l-Istatuti tal-BEI.4. Il-konsistenza ta' l-Operazzjonijiet ta' Finanzjament tal-BEI ma' l-objettivi tal-politika esterna ta' l-Unjoni Ewropea għandha tkun monitorjata skond l-Artikolu 6.Artikolu 4Koperazzjoni ma' Istituzzjonijiet Finanzjarji Internazzjonali oħra1. L-Operazzjonijiet ta' Finanzjament tal-BEI għandhom jitwettqu dejjem aktar, fejn ikun xieraq, f'koperazzjoni bejn u/jew permezz ta' ko-finanzjament mill-BEI u mill-IFI l-oħra, jew l-istituzzjonijiet bilaterali Ewropej, sabiex jiġu massimizzati sinerġiji, koperazzjoni u effiċjenza u sabiex jiġi żgurat qsim raġonevoli tar-riskji u kondizzjonalità koerenti tal-proġett u tas-settur.2. Din il-koperazzjoni għandha tiġi ffaċilitata permezz ta' koordinazzjoni, mwettqa speċjalment fil-kuntest ta' Memoranda ta' Ftehim, fejn ikun xieraq, bejn il-Kummissjoni, il-BEI u l-IFI u l-istituzzjonijiet bilaterali Ewropej prinċipali li joperaw fir-reġjuni differenti.3. Il-koperazzjoni ma' l-IFI u donaturi oħra għandha tiġi vvalutata fir-reviżjoni ta' nofs it-term stabbilita fl-Artikolu 9.Artikolu 5Kopertura u termini tal-Garanzija Komunitarja1. Għall-Operazzjonijiet ta' Finanzjament tal-BEI konklużi ma' Stat jew garantiti minn Stat, u għall-Operazzjonijiet ta' Finanzjament l-oħra tal-BEI konklużi ma' l-awtoritajiet reġjonali jew lokali jew ma' intrapriżi pubbliċi jew istituzzjonijiet tal-gvern u/jew ikkontrollati mill-gvern, fejn tali Operazzjonijiet ta' Finanzjament oħra tal-BEI ikollhom valutazzjoni adegwata tar-riskju tal-kreditu tal-BEI b'kont meħud tas-sitwazzjoni tar-riskju tal-kreditu tal-pajjiż ikkonċernat, il-garanzija Komunitarja għandha tkopri l-ħlasijiet kollha li ma jkunux saru lill-BEI, iżda li jkunu dovuti lilu (il-"Garanzija Komprensiva").Għall-finijiet ta' dan l-Artikolu u ta' l-Artikolu 6(4), il-kunċett ta' Stat jinkludi x-Xatt tal-Punent u l-Istrixxa ta' Gaża, kif rappreżentati mill-Awtorità Palestinjana, u l-Kosovo, kif rappreżentat mill-Missjoni ta' Amministrazzjoni Interim tan-NU.2. Għall-Operazzjonijiet ta' Finanzjament tal-BEI diversi minn dawk indikati fil-paragrafu 1, il-garanzija Komunitarja għandha tkopri l-ħlasijiet kollha li ma jkunux saru lill-BEI, iżda li jkunu dovuti lilu, fejn in-nuqqas ta' ħlas ġie kkawżat mir-realizzazzjoni ta' wieħed mir-riskji politiċi li ġejjin (il-"Garanzija tar-Riskju Politiku"):(a) non-trasferiment tal-munita;(b) esproprjazzjoni;(ċ) gwerra jew irvell ċivili;(d) ċaħda ta' ġustizzja konsegwentement għal xi ksur ta' kuntratt.Artikolu 6Rappurtar u kontabbiltà1. Il-Kummissjoni għandha tirrapporta kull sena lill-Parlament Ewropew u lill-Kunsill dwar l-Operazzjonijiet ta' Finanzjament tal-BEI imwettqa skond din id-Deċiżjoni. Ir-rapport għandu jinkludi valutazzjoni ta' l-impatt u l-effikaċja ta' l-Operazzjonijiet ta' Finanzjament tal-BEI fil-livell ta' proġett, settur, pajjiż u dak reġjonali kif ukoll tal-kontribut ta' l-Operazzjonijiet ta' Finanzjament tal-BEI sabiex jintlaħqu l-objettivi tal-politika esterna ta' l-Unjoni Ewropea, b'kont meħud ta' l-objettivi operattivi tal-BEI. Huwa għandu jinkludi wkoll valutazzjoni tal-grad ta' koperazzjoni bejn il-BEI u l-Kummissjoni u bejn il-BEI u donaturi bilaterali.2. Għall-finijiet tal-paragrafu 1, il-BEI għandu jipprovdi lill-Kummissjoni b'rapporti annwali dwar l-Operazzjonijiet ta' Finanzjament tal-BEI imwettqa taħt din id-Deċiżjoni u dwar il-kisba ta' l-objettivi tal-politika esterna ta' l-Unjoni Ewropea, inkluża l-koperazzjoni ma' IFI oħra.3. Il-BEI għandu jipprovdi lill-Kummissjoni b'data ta' statistika, finanzjarja u ta' kontabbiltà dwar kull waħda mill-Operazzjonijiet ta' Finanzjament tal-BEI skond kif ikun meħtieġ sabiex jiġu ssodisfati d-dmirijiet tagħha ta' rappurtar jew it-talbiet mill-Qorti Ewropea ta' l-Awdituri kif ukoll b'ċertifikat ta' awditur dwar l-ammonti pendenti ta' l-Operazzjonijiet ta' Finanzjament tal-BEI.4. Għall-finijiet tal-kontabbiltà u tar-rappurtar tal-Kummissjoni dwar ir-riskji koperti mill-Garanzija Komprensiva, il-BEI għandu jipprovdi lill-Kummissjoni b'informazzjoni tal-BEI dwar il-valutazzjoni tar-riskji u dwar gradazzjoni li tikkonċerna l-Operazzjonijiet ta' Finanzjament tal-BEI ma' min jissellef jew ma' obbligaturi garantiti diversi minn Stati.5. Il-BEI għandu jipprovdi l-informazzjoni msemmija fil-paragrafi 2, 3 u 4 bi spejjeż tiegħu.Artikolu 7Irkupru tal-ħlasijiet magħmula mill-Kummissjoni1. Jekk il-Kummissjoni tagħmel xi ħlas taħt il-garanzija Komunitarja, il-BEI għandu, għan-nom ta' u f'isem il-Kummissjoni, ifittex l-irkupru tal-pretensjonijiet għall-ammonti mħallsa.2. Il-BEI u l-Kummissjoni għandhom jidħlu fi ftehim li jistabbilixxi d-dispożizzjonijiet u l-proċeduri dettaljati relatati ma' l-irkupru tal-pretensjonijiet sa mhux aktar tard mid-data tal-konklużjoni tal-ftehim imsemmi fl-Artikolu 8.Artikolu 8Ftehim ta' garanzijaIl-BEI u l-Kummissjoni għandhom jidħlu fi ftehim ta' garanzija li jistabbilixxi d-dispożizzjonijiet u l-proċeduri dettaljati relatati mal-garanzija Komunitarja.Artikolu 9Reviżjoni tad-Deċiżjoni1. Il-Kummissjoni għandha tippreżenta lill-Kunsill u lill-Parlament Ewropew rapport ta' nofs it-term dwar l-applikazzjoni ta' din id-Deċiżjoni sa mhux aktar tard mit- 30 ta' Ġunju 2010 akkumpanjat, skond il-każ, permezz ta' proposta għall-emendament tiegħu, li tirriferi għal evalwazzjoni esterna li t-termini ta' referenza tagħha huma speċifikati fl-Anness II ma' din id-Deċiżjoni.2. Il-Kummissjoni għandha tippreżenta rapport finali dwar l-applikazzjoni ta' din id-Deċiżjoni sal- 31 ta' Lulju 2013.Artikolu 10ApplikazzjoniDin id-Deċiżjoni għandha tibda jkollha effett fit-tielet jum wara l-pubblikazzjoni tagħha fil-Ġurnal Uffiċjali ta' l-Unjoni Ewropea.Magħmul fi Brussell, 19 ta’ Diċembru 2006.Għall-KunsillIl-PresidentJ. Korkeaoja[1] Opinjoni tat- 30 ta' Novembru 2006 (għadha mhijiex pubblikata fil-Ġurnal Uffiċjali).[2] ĠU L 9, 13.1.2000, p. 24. Deċiżjoni kif emendata l-aħħar mid-Deċiżjoni 2006/174/KE (ĠU L 62, 3.3.2006, p. 26).[3] ĠU L 292, 9.11.2001, p. 41.[4] ĠU L 21, 25.1.2005, p. 11.[5] Regolament tal-Kunsill (KE) Nru 1085/2006 tas- 17 ta' Lulju 2006 (ĠU L 210, 31.7.2006, p. 82).[6] Regolament (KE) Nru 1638/2006 tal-Parlament Ewropew u tal-Kunsill ta' l- 24 ta' Ottubru 2006 (ĠU L 310, 9.11.2006, p. 1).[7] Regolament (KE) Nru 1717/2006 tal-Parlament Ewropew u tal-Kunsill tal- 15 ta' Novembru 2006 (ĠU L 327, 24.11.2006, p. 1).[8] ĠU L 293, 12.11.1994, p. 1, Regolament kif emendat l-aħħar mir-Regolament (KE, Euratom) Nru 2273/2004 (ĠU L 396, 31.12.2004, p. 28).--------------------------------------------------20061219ANNESS IReġjuni u pajjiżi koperti mill-Artikolu 1A. PAJJIŻI TA' QABEL L-ADEŻJONI(1) Pajjiżi kandidatiIl-Kroazja, it-Turkija, Dik li qabel Kienet ir-Repubblika Jugoslava tal-Maċedonja.(2) Pajjiżi kandidati potenzjaliL-Albanija, il-Bosnja u Ħerzegovina, il-Montenegro, is-Serbja, il-Kosovo skond ir-Riżoluzzjoni 1244(1999) tal-Kunsill tas-Sigurtà tan-Nazzjonijiet Uniti.B. PAJJIŻI TAL-VIĊINAT U TA' SĦUBIJA(1) Il-MediterranL-Alġerija, l-Eġittu, ix-Xatt tal-Punent u l-Istrixxa ta' Gaża, l-Iżrael, il-Ġordan, il-Lebanon, il-Libja*, il-Marokk, is-Sirja, it-Tuneżija.(2) L-Ewropa tal-Lvant, il-Kawkasu t'Isfel u r-RussjaL-Ewropa tal-Lvant: il-Moldova, l-Ukraina, il-Belarus*;Il-Kawkasu t'Isfel: l-Ażerbajġan*, il-Ġeorġja, l-Armenja*Ir-Russja: ir-Russja.Ċ. L-ASJA U L-AMERIKA LATINA(1) L-Amerika LatinaL-Arġentina, il-Bolivja, il-Brażil, iċ-Ċilì, il-Kolumbja, il-Kosta Rika, l-Ekwador, El Salvador, il-Gwatemala, il-Ħonduras, il-Messiku, in-Nikaragwa, il-Panama, il-Paragwaj, il-Perù, l-Urugwaj, il-Venezwela.(2) L-AsjaL-Asja (mingħajr l-Asja Ċentrali):L-Afganistan*, il-Bangaladexx, il-Bhutan*, il-Kambodja*, iċ-Ċina (inklużi Ħong Kong u r-Reġjuni Amministrattivi Speċjali tal-Makaw), l-Indja, l-Indoneżja, l-Iraq*, il-Korea t'Isfel, il-Laos, il-Malasja, il-Maldive, il-Mongolja, in-Nepal, il-Pakistan, il-Filippini, Singapor, is-Sri Lanka, it-Tajwan*, it-Tajlandja, il-Vjetnam, il-Jemen.L-Asja Ċentrali:Il-Każakistan*, il-Krigiżtan*, it-Taġikistan*, it-Turkmenistan*, l-Użbekistan*.D. L-AFRIKA T'ISFELL-Afrika t'Isfel--------------------------------------------------20061219ANNESS IIReviżjoni ta' nofs it-term u termini ta' referenza għall-evalwazzjoni tal-mandat estern tal-BEIReviżjoni ta' nofs it-termSa l-2010 ser issir reviżjoni sostantiva ta' nofs it-term tal-finanzjament estern tal-BEI. Din ir-reviżjoni, li ser tkun infurmata bis-sħiħ minn evalwazzjoni esterna indipendenti li għandha tintbagħat lill-Kunsill, ser tipprovdi l-bażi għal deċiżjoni mill-Istati Membri u safejn jinħareġ mandat fakultattiv li jżid self possibbli fil-perjodu wara l-2010 f'tieni stadju, jekk għandhomx isiru emendi oħra għall-mandat, u kif jiġi żgurat valur miżjud u effiċjenza massimi fl-operazzjonijiet tal-BEI. Il-Kummissjoni ser tippreżenta lill-Parlament Ewropew u lill-Kunsill ir-reviżjoni ta' nofs it-term sa sat- 30 ta' Ġunju 2010, bħala l-bażi għal kwalunkwe proposta għall-emendar tal-mandat. Il-Kunsill ser jiddeċiedi kif meħtieġ wara li jikkonsulta lill-Parlament Ewropew.Il-qafas ta' l-evalwazzjoniDin ser tinkludi:a. evalwazzjoni ta' l-attivitajiet ta' finanzjament estern tal-BEI. Partijiet mill-evalwazzjoni sejrin isiru f'koperazzjoni mad-dipartimenti ta' l-evalwazzjoni tal-BEI u tal-Kummissjoni;b. valutazzjoni ta' l-impatt aktar ġenerali tas-self estern tal-BEI dwar interazzjoni ma' IFI oħrajn u sorsi oħra ta' finanzjament.L-evalwazzjoni ser tiġi sorveljata u amministrata minn kumitat ta' tmexxija, li jinkludi diversi "persuni għorrief" maħtura mill-Bord tal-Gvernaturi tal-BEI, rappreżentanti tal-BEI u tal-Kummissjoni. Il-kumitat ta' tmexxija ser ikun ippresjedut minn tali "persuna għarfa". Huwa ser isejjaħ laqgħa sa mhux aktar tard mill-ewwel semestru ta' l-2008.Il-kumitat ta' tmexxija ser jiġi appoġġat mid-dipartimenti ta' l-evalwazzjoni tal-BEI u tal-Kummissjoni u minn esperti esterni. Dawn l-esperti esterni sejrin jintgħażlu permezz ta' proċess ta' sejħiet għal offerti tal-Kummissjoni. Il-kumitat ta' tmexxija ser jiġi kkonsultat dwar it-termini ta' referenza u dwar il-kriterji għall-għażla ta' l-esperti esterni. L-ispejjeż għall-esperti esterni imbagħad sejrin jitħallsu mill-Kummissjoni u ser jiġu koperti mill-linja baġitarja ddedikata għall-proviżjon tal-Fond ta' Garanzija.Ir-rapport finali ta' evalwazzjoni ppreżentat mill-kumitat ta' tmexxija ser jagħmel konklużjonijiet ċari, ibbażati fuq l-informazzjoni miġbura, sabiex ikun hemm bażi għad-deċiżjoni tar-reviżjoni ta' nofs it-term dwar jekk għandhux jiġi rilaxxat l-porzjon fakultattiv għall-bqija tat-term tal-mandat u dwar id-distribuzzjoni reġjonali ta' kwalunkwe finanzjament addizjonali.L-ambitu ta' l-evalwazzjoniL-evalwazzjoni ser tkopri l-mandati preċedenti (2000-2006) u l-ewwel snin tal-mandat 2007-2013 sa nofs l-2009. Hija ser teżamina volumi ta' finanzjament u nfiq għall-proġetti skond il-pajjiż kif ukoll assistenza teknika u operazzjonijiet ta' kapital ta' riskji. B'kunsiderazzjoni ta' l-effetti fil-livell ta' proġett, settur, dak reġjonali u ta' pajjiż, l-evalwazzjoni ser tibbaża l-konklużjonijiet tagħha fuq:a. l-evalwazzjoni approfondita tar-relevanza, il-prestazzjoni (effikaċja, effiċjenza u sostenibbiltà) ta' l-operazzjonijiet tal-BEI kontra l-objettivi reġjonali speċifiċi kif oriġinarjament stipulat fi ħdan il-linji politiċi esterni relevanti ta' l-UE kif ukoll tal-valur miżjud tagħhom (din għandha titwettaq f'assoċjazzjoni ma' l-unità ta' evalwazzjoni tal-BEI u s-servizzi tal-Kummissjoni);b. il-valutazzjoni tal-konsistenza mal-linji politiċi esterni u l-istrateġiji relevanti ta' l-UE u ta' l-addizzjonalità u l-valur miżjud ta' l-operazzjonijiet tal-BEI fl-ewwel snin tal-mandat 2007-2013 fil-qafas ta' l-objettivi reġjonali speċifiċi fil-mandat 2007-2013 u ta' l-indikaturi korrispondenti ta' prestazzjoni li sejrin jiġu stabbiliti mill-BEI (li ser issir f'assoċjazzjoni ma' l-unità tal-BEI ta' evalwazzjoni u mas-servizzi tal-Kummissjoni).F'dan il-valutazzjonijiet, l-operazzjonijiet tal-BEI ta' valur miżjud ser jiġu mkejla kontra tlitt elementi: l-appoġġ ta' l-objettivi tal-politika ta' l-UE, il-kwalità tal-proġetti stess u s-sorsi alternattivi ta' finanzjament:a. analiżi tal-ħtiġijiet finanzjarji tal-benefiċjarji, il-kapaċità ta' assorbiment tagħhom u d-disponibbiltà ta' sorsi oħra ta' finanzjament privat jew pubbliku għall-istrumenti relevanti;b. il-valutazzjoni tal-koperazzjoni u l-koerenza ta' azzjonijiet bejn il-BEI u l-Kummissjoni;ċ. il-valutazzjoni tal-koperazzjoni u s-sinerġiji bejn il-BEI u istituzzjonijiet u aġenziji finanzjarji internazzjonali u bilaterali.--------------------------------------------------


title: Deċiżjoni tal-Kunsill (UE) 2015/453 tas- 16 ta' Marzu 2015 li taħtar membru u membru supplenti tal-Bord Governattiv tal-Aġenzija Ewropea għas-Sigurtà u s-Saħħa fuq il-Post tax-Xogħol għad-Danimarka u l-Ġermanja

text:
               19.3.2015

               MT

               Il-Ġurnal Uffiċjali tal-Unjoni Ewropea

               L 75/18

         DEĊIŻJONI TAL-KUNSILL (UE) 2015/453
   tas-16 ta' Marzu 2015
   li taħtar membru u membru supplenti tal-Bord Governattiv tal-Aġenzija Ewropea għas-Sigurtà u s-Saħħa fuq il-Post tax-Xogħol għad-Danimarka u l-Ġermanja
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament tal-Kunsill (KE) Nru 2062/94 tat-18 ta' Lulju 1994 li jistabbilixxi Aġenzija Ewropea għas-Sigurtà u s-Saħħa fuq il-Post tax-Xogħol (1), u b'mod partikolari l-Artikolu 8 tiegħu,
   Wara li kkunsidra l-listi ta' kandidati ppreżentati lill-Kunsill mill-Gvernijiet tal-Istati Membri u mill-organizzazzjonijiet ta' impjegati u ta' min iħaddem,
   Wara li kkunsidra l-listi tal-membri u tal-membri supplenti tal-Kumitat Konsultattiv dwar is-Sigurtà u s-Saħħa fuq il-Post tax-Xogħol,
   Billi:

               (1)

               Permezz tad-Deċiżjonijiet tiegħu tat-2 ta' Diċembru 2013 (2), tat-12 ta' Ġunju 2014 (3), tat-18 ta' Novembru 2014 (4) u tal-15 ta' Diċembru 2014 (5), il-Kunsill ħatar il-membri u l-membri supplenti tal-Bord Governattiv tal-Aġenzija Ewropea għas-Sigurtà u s-Saħħa fuq il-Post tax-Xogħol għall-perijodu li jintemm fis-7 ta' Novembru 2016.

               (2)

               L-organizzazzjoni ta' impjegati l-Konfederazzjoni Ewropea tat-Trade Unions (ETUC) u l-organizzazzjoni ta' min iħaddem BUSINESSEUROPE ippreżentaw nomini għal żewġ karigi li għandhom jimtlew,

         ADOTTA DIN ID-DEĊIŻJONI:
   Artikolu 1
   Dawn li ġejjin huma maħtura bħala membru u membru supplenti tal-Bord Governattiv tal-Aġenzija Ewropea għas-Sigurtà u s-Saħħa fuq il-Post tax-Xogħol għall-perijodu li jintemm fis-7 ta' Novembru 2016:
   II.   RAPPREŻENTANTI TAL-ORGANIZZAZZJONIJIET TA' IMPJEGATI

               Pajjiż

               Membru supplenti

               Ġermanja

               Is-Sinjura Susanne JASPER

         III.   RAPPREŻENTANTI TAL-ORGANIZZAZZJONIJIET TA' MIN IĦADDEM

               Pajjiż

               Membru

               Danimarka

               Is-Sinjura Lena SØBY

         Artikolu 2
   Il-Kunsill għandu jaħtar il-membri u l-membri supplenti li għadhom ma ġewx nominati f'data aktar tard.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, is-16 ta' Marzu 2015.

            Għall-Kunsill

            Il-President

         J. DŪKLAVS

      (1)  ĠU L 216, 20.8.1994, p. 1.

      (2)  Id-Deċiżjoni tal-Kunsill tat-2 ta' Diċembru 2013 li taħtar il-membri u l-membri supplenti tal-Bord Governattiv tal-Aġenzija Ewropea għas-Sigurtà u s-Saħħa fuq il-Post tax-Xogħol (ĠU C 360, 10.12.2013, p. 8).

      (3)  Id-Deċiżjoni tal-Kunsill tat-12 ta' Ġunju 2014 li taħtar il-membri u l-membri supplenti tal-Bord Governattiv tal-Aġenzija Ewropea għas-Sigurtà u s-Saħħa fuq il-Post tax-Xogħol għal-Litwanja u Malta (ĠU C 182, 14.6.2014, p. 14); Deċiżjoni tal-Kunsill tat-12 ta' Ġunju 2014 li taħtar il-membri u l-membri supplenti tal-Bord Governattiv tal-Aġenzija Ewropea għas-Sigurtà u s-Saħħa fuq il-Post tax-Xogħol għal Franza (ĠU C 186, 18.6.2014, p. 5).

      (4)  Id-Deċiżjoni tal-Kunsill tat-18 ta' Novembru 2014 li taħtar membru u membru supplenti tal-Bord Governattiv tal-Aġenzija Ewropea għas-Sigurtà u s-Saħħa fuq il-Post tax-Xogħol għal-Latvja (ĠU C 420, 22.11.2014, p. 6).

      (5)  Id-Deċiżjoni tal-Kunsill tal-15 ta' Diċembru 2014 li taħtar membru tal-Bord Governattiv tal-Aġenzija Ewropea għas-Sigurtà u s-Saħħa fuq il-Post tax-Xogħol għall-Ġermanja (ĠU C 453, 17.12.2014, p. 2).


title: 2014/587/UE: Deċiżjoni tal-Parlament Ewropew tat- 3 ta’ April 2014 dwar il-kwittanza għall-implimentazzjoni tal-baġit tal-Awtorità Ewropea tal-Assigurazzjoni u l-Pensjonijiet tax-Xogħol għas-sena finanzjarja 2012

text:
               5.9.2014

               MT

               Il-Ġurnal Uffiċjali tal-Unjoni Ewropea

               L 266/227

         DEĊIŻJONI TAL-PARLAMENT EWROPEW
   tat-3 ta’ April 2014
   dwar il-kwittanza għall-implimentazzjoni tal-baġit tal-Awtorità Ewropea tal-Assigurazzjoni u l-Pensjonijiet tax-Xogħol għas-sena finanzjarja 2012
   (2014/587/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Awtorità Ewropea tal-Assigurazzjoni u l-Pensjonijiet tax-Xogħol għas-sena finanzjarja 2012,

               —

               wara li kkunsidra r-rapport tal-Qorti tal-Awdituri dwar il-kontijiet annwali definittivi tal-Awtorità Ewropea tal-Assigurazzjoni u l-Pensjonijiet tax-Xogħol għas-sena finanzjarja 2012, flimkien mat-tweġibiet tal-Awtorità (1),

               —

               wara li kkunsidra r-rakkomandazzjoni tal-Kunsill tat-18 ta’ Frar 2014 (05849/2014 — C7-0054/2014),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament (UE) Nru 1094/2010 tal-Parlament Ewropew u tal-Kunsill tal-24 ta’ Novembru 2010 li jistabbilixxi Awtorità Superviżorja Ewropea (Awtorità Ewropea tal-Assigurazzjoni u l-Pensjonijiet tax-Xogħol) (4), u b’mod partikolari l-Artikolu 64 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5),

               —

               wara li kkunsidra r-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Affarijiet Ekonomiċi u Monetarji (A7-0232/2014),

               1.

               Jagħti l-kwittanza lid-Direttur Eżekuttiv tal-Awtorità Ewropea tal-Assigurazzjoni u l-Pensjonijiet tax-Xogħol għall-implimentazzjoni tal-baġit tal-Awtorità għas-sena finanzjarja 2012;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-Direttur Eżekuttiv tal-Awtorità Ewropea tal-Assigurazzjoni u l-Pensjonijiet tax-Xogħol, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 365, 13.12.2013, p. 134.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 331, 15.12.2010, p. 48.

      (5)  ĠU L 357, 31.12.2002, p. 72.

      (6)  ĠU L 328, 7.12.2013, p. 42.


title: Id-Deċiżjoni tal-Kummissjoni tas- 7 ta' Frar 2005 dwar l-issoktar fis-sena 2005 ta' provi u testijiet komparattivi fuq materjal ta' propagazzjoni u tħawwil ta' pjanti tal-frott ta' ċerti speċi skond id-Direttiva tal-Kunsill 92/34/KEE li ngħataw bidu fl-2004

text:
               18.10.2005

               MT

               Il-Ġurnal Uffiċjali ta’ l-Unjoni Ewropea

               73

         ID-DEĊIŻJONI TAL-KUMMISSJONI
   tas-7 ta' Frar 2005
   dwar l-issoktar fis-sena 2005 ta' provi u testijiet komparattivi fuq materjal ta' propagazzjoni u tħawwil ta' pjanti tal-frott ta' ċerti speċi skond id-Direttiva tal-Kunsill 92/34/KEE li ngħataw bidu fl-2004
   (2005/115/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 92/34/KEE tat-28 ta' April 1992 dwar il-kummerċjalizzazzjoni ta' materjal ta' propagazzjoni tal-pjanti tal-frott u pjanti tal-frott, maħsuba għall-produzzjoni tal-frott (1)

   Wara li kkunsidrat id-Deċiżjoni tal-Kummissjoni 2003/894/KE tal-11 ta' Diċembru 2003 li tistabbilixxi l-arranġamenti għall-provi u t-testijiet komparattivi tal-Komunità fuq materjal ta' propagazzjoni u tħawwil ta' Prunus persica (L.) Batsch, Malus Mill. u Rubus idaeus L skond id-Direttiva tal-Kunsill 92/34/KEE (2), u b'mod partikolari l-Artikolu 3 tagħha,
   Billi:

               (1)

               Id-Deċiżjoni 2003/894/KE tistabbilixxi l-arranġamenti għall-provi u t-testijiet komparattivi li għandhom jitwettqu skond id-Direttiva 92/34/KEE fir-rigward ta' Prunus persica (L.) Batsch, Malus Mill. u Rubus idaeus L. mill-2004 sa l-2008.

               (2)

               It-testijiet u l-provi mwettqa fl-2004 għandhom jissoktaw fl-2005,

         IDDEĊIDIET KIF ĠEJ:
   Artikolu Uniku
   Il-provi u t-testijiet komparattivi tal-Komunità li bdew fl-2004 fuq il-materjal ta' propagazzjoni u tħawwil ta' Prunus persica (L.) Batsch, Malus Mill. u Rubus idaeus L għandhom jissoktaw fl-2005 skond id-Deċiżjoni 2003/894/KE.

      Magħmula fi Brussell, fis-7 ta' Frar 2005

            Għall-Kummissjoni

         Markos KYPRIANOU

            Membru tal-Kummissjoni

      (1)  ĠU L 157, ta'l-10.6.1992, pġ. 10. Id-Direttiva kif emendata l-aħħar bid-Direttiva 2003/111/KE (ĠU L 311, ta-27.11.2003, p. 12).

      (2)  ĠU L 333, ta'-20.12.2003, p. 88.


               19.5.2016

               MT

               Il-Ġurnal Uffiċjali tal-Unjoni Ewropea

               C 181/95

         P7_TA(2013)0404
   Il-ftehim interistituzzjonali bejn il-Parlament Ewropew u l-BĊE dwar il-koperazzjoni rigward proċeduri relatati mal-mekkaniżmu superviżorju uniku
   Deċiżjoni tal-Parlament Ewropew tad-9 ta' Ottubru 2013 dwar il-konklużjoni ta' ftehim interistituzzjonali bejn il-Parlament Ewropew u l-Bank Ċentrali Ewropew dwar il-modalitajiet prattiċi tal-eżerċizju tar-responsabbiltà demokratika u tas-superviżjoni tal-eżerċizju tal-kompiti mogħtija lill-BĊE fl-ambitu tal-mekkaniżmu superviżorju uniku (2013/2198(ACI))
   (2016/C 181/18)

      Il-Parlament Ewropew,

               —

               wara li kkunsidra l-ittra tal-President tiegħu tat-12 ta' Settembru 2013,

               —

               wara li kkunsidra l-abbozz ta' Ftehim interistituzzjonali bejn il-Parlament Ewropew u l-Bank Ċentrali Ewropew dwar il-modalitajiet prattiċi tal-eżerċizju tar-responsabbiltà demokratika u tas-superviżjoni tal-eżerċizju tal-kompiti mogħtija lill-Bank Ċentrali Ewropew fil-kwadru tal-mekkaniżmu superviżorju uniku,

               —

               wara li kkunsidra t-Trattat dwar l-Unjoni Ewropea,

               —

               wara li kkunsidra t-Trattat dwar l-Unjoni Ewropea u wara li kkunsidra t-Trattat dwar il-Funzjonament tal-Unjoni Ewropea, b'mod partikolari l-Artikolu 127(6), it-tieni subparagrafu tal-Artikolu 284(3), u l-Artikolu 295,

               —

               wara li kkunsidra l-pożizzjoni tiegħu adottata fit-12 ta' Settembru 2013 rigward l-adozzjoni tar-Regolament tal-Kunsill li jagħti kompiti speċifiċi lill-Bank Ċentrali Ewropew fir-rigward ta' politiki relatati mas-superviżjoni prudenzjali ta' istituzzjonijiet ta' kreditu (1) u r-rapport tal-Kumitat għall-Affarijiet Ekonomiċi u Monetarji, kif ukoll l-opinjoni tal-Kumitat għall-Affarijiet Kostituzzjonali dwar proposta għal tali regolament (2),

               —

               wara li kkunsidra d-dikjarazzjoni tal-President tal-Parlament Ewropew u tal-President tal-Bank Ċentrali Ewropew tat-12 ta' Settembru 2013, waqt il-votazzjoni tal-Parlament Ewropew għall-adozzjoni tal-proposta għal regolament tal-Kunsill li jagħti kompiti speċifiċi lill-Bank Ċentrali Ewropew fir-rigward ta' politiki relatati mas-superviżjoni prudenzjali ta' istituzzjonijiet ta' kreditu (3),

               —

               wara li kkunsidra l-Artikoli 127(1) u 46(1) tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Affarijiet Kostituzzjonali (A7-0302/2013),

               1.

               Japprova l-konklużjoni tal-ftehim anness hawn taħt u, waqt li jqis il-kontenut tal-ftehim, jiddeċiedi li jehmżu mar-Regoli ta’ Proċedura tiegħu;

               2.

               Jagħti istruzzjonijiet lill-President tiegħu biex jiffirma l-ftehim flimkien mal-President tal-Bank Ċentrali Ewropew u biex jiżgura li jiġi ppubblikat f'Il-Ġurnal Uffiċjali tal-Unjoni Ewropea;

               3.

               Jagħti istruzzjonijiet lill-President tiegħu biex jgħaddi d-deċiżjoni preżenti, flimkien mal-anness, lill-Kunsill, il-Kummissjoni, il-Bank Ċentrali Ewropew u l-parlamenti nazzjonali.

      (1)  Testi adottati, P7_TA(2013)0372.

      (2)  A7-0392/2012 (rapporteur: Marianne Thyssen u rapporteur għal: Andrew Duff).

      (3)  Ara l-anness għar-riżolużżjoni leġiżlattiva tal-Parlament Ewropew tat-12 ta' Settembru 2013 dwar il-proposta għal tali regolament (Testi adottati, P7_TA(2013)0372).

      ANNESS

         Ftehim Interistituzzjonali bejn il-Parlament Ewropew u l-Bank Ċentrali Ewropew dwar il-modalitajiet prattiċi tal-eżerċizzju tar-responsabbiltà demokratika u tas-superviżjoni tal-eżerċizzju tal-kompiti mogħtija lill-BĊE fil-qafas tal-Mekkaniżmu Superviżorju Uniku

         (It-test ta' dan l-anness mhux riprodott hawnhekk billi jikkorrispondi mal-ftehim interistituzzjonali kif ippubblikat fil-ĠU L 320 tat-30 ta' Novembru 2013, p. 1.)